stanford-oval/wikipedia huggingface dataset:
Hamarin hiippakunta

| Hamarin hiippakunta |
| --- | --- |

Valtio:   Norja
Uskontokunta:  Norjan kirkko
Piispanistuin:  Hamar
Tuomiokirkko:  Hamarin tuomiokirkko
Piispa:  Ole Kristian Bonden
Perustettu:  1864
 
 Hamar bispedømme 
Infobox OKVirheellinen NIMI-arvo: 
Hamarin hiippakunta on Norjan kirkkoon kuuluva hiippakunta. Siihen kuuluvat Hedmarkin lääni sekä Opplandin lääni. Piispanistuin on Hamarissa, ja piispana on vuodesta 2006 lähtien ollut Solveig Fiske. Tuomiokirkkona toimii Hamarin tuomiokirkko.
Historia

Hamarin hiippakunta oli perustettu jo keskiajalla, mutta reformaation yhteydessä se yhdistettiin Oslon hiippakuntaan. Se perustettiin uudelleen vuonna 1864.
Piispat

Halvor Folkestad, 1864–1887
Arnoldus Hille, 1887–1906
Christen Brun, 1906–1917
Otto Jensen, 1917–1918
Gustav Johan Fredrik Dietrichson, 1918–1922
Mikkel Bjønness-Jacobsen, 1922–1934
Henrik Hille, 1934– 1942
Georg Falck-Hansen, 1942–1943
Sigurd Haga, 1943–1945
Henrik Hille, 1945–1946
Kristian Schjelderup, 1947–1964
Alexander Johnson, 1964–1974
Georg Hille, 1974–1993
Rosemarie Köhn, 1993–2006
Solveig Fiske, 2006–2022
Ole Kristian Bonden, 2023–
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Hiippakunnan tuomiokirkko on Hamarin tuomiokirkko.
Hans Holmström

Hans Vilhelm Holmström (s. 14. kesäkuuta 1949 Helsinki) on eläkkeellä oleva suomalainen upseeri ja vara-amiraali.
Ura

Holmström työskenteli Suomen merivoimien komentajana vuosina 2001–2009. Hänen seuraajakseen astui Juha Rannikko.
Holmström valmistui Kadettikoulusta merikadettilinjalta vuonna 1973.
Urallaan Holmström palveli mm. Merivoimien Esikunnassa, silloisessa Rannikkolaivastossa, Miinalaiva Pohjanmaan päällikkönä sekä Maanpuolustuskorkeakoulussa. Ennen puolustushaarakomentajuuttaan hän oli Saaristomeren Meripuolustusaluen komentaja vuodesta 1999.
Grand Theft Auto: Vice City Stories

| Grand Theft Auto: Vice City Stories |
| --- | --- |

Kehittäjä:  Rockstar Leeds Rockstar North
Julkaisija:  Rockstar Games
Jakelija:  Take-Two Interactive
Ohjaaja:  Aaron Garbut
Tuottaja:  Leslie Benzies
Suunnittelija:  David Bland
Käsikirjoittaja:  Dan Houser David Bland
Taiteilija:  Aaron Garbut Ian Bowden
Ohjelmoija:  Obbe Vermeij Adam Fowler Alexander Roger Al Dukes Andrew Greensmith
Pelisarja:  Grand Theft Auto
Julkaistu:  PlayStation PortableNA 31. lokakuuta 2006EU 3. marraskuuta 2006AUS 10. marraskuuta 2006JP 6. joulukuuta 2007 PlayStation 2NA 5. maaliskuuta 2007PAL 9. maaliskuuta 2007AUS 9. maaliskuuta 2007JP 6. joulukuuta 2007 PlayStation 3 (PSN)NA 2. huhtikuuta 2013EU 3. huhtikuuta 2013
Lajityyppi:  toimintaseikkailupeli
Pelimuoto:  yksinpeli, moninpeli
Ikäluokitus:  BBFC: 18 ESRB: M  Virheellinen ESRB-arvo PEGI: 16Virheellinen PEGI-arvo   OFLC: MA15+
Alusta:  PlayStation Portable, PlayStation 2, PlayStation 3
Jakelumuoto:  UMD, DVD
Lisää peliartikkeleitaVideopelien teemasivulla
Infobox OK        : 
Grand Theft Auto: Vice City Stories on Rockstar Northin ja Rockstar Leedsin kehittämä sekä Rockstar Gamesin julkaisema
Grand Theft Auto -pelisarjaan kuuluva toimintaseikkailupeli. Peli julkaistiin vuonna 2006 PlayStation Portablelle ja seuraavana vuonna PlayStation 2:lle. Peli julkaistiin keväällä 2013 myös PlayStation 3 -konsolille.
Pelaaminen

Grand Theft Auto: Vice City Stories on toimintaseikkailupeli, joka sijoittuu kuvitteelliseen Vice Cityn kaupunkiin. Koska pelialue on avoin, pelaajalla on mahdollisuus tutkia ympäristöä ja valita pelityyli. Pelaaja voi päätehtävien lisäksi suorittaa erilaisia sivutehtäviä.
Toisin kuin Grand Theft Auto: Vice Cityssä, Vice City Storiesissa päähenkilö pystyy uimaan kuten Grand Theft Auto: San Andreasissa. Uiminen on kuitenkin aluksi hyvin rajallista, koska hahmo väsyy uidessaan nopeasti ja tarpeeksi väsyttyään hukkuu. Hahmon voi kehittää väsymättömäksi suorittamalla kaikki rantavahtitehtävät. Sukeltaminen ei kuitenkaan ole mahdollista.
Haastattelussa tekijät kertoivat, että pelissä on paremmat animoinnit sekä enemmän sisätiloja kuin aiemmissa GTA-peleissä. Myös näköetäisyyden kerrottiin paranevan, kuten myös latausaikojen pituuden vähenevän. Peliin tuotiin myös kaksi uutta ajoneuvoluokkaa; amfibioautot sekä vesiskootterit. Myös väestön ja autojen määrä kaduilla on lisääntynyt.
Pelissä toimii samankaltainen moninpelisysteemi kuin Grand Theft Auto: Liberty City Storiesissa.
Juoni

Peli sijoittuu vuoteen 1984, kaksi vuotta ennen alkuperäisen GTA: Vice Cityn tapahtumia. Pelissä pelataan Vice Citystä tutun Lance Vancen veljellä, Victor ”Vic” Vancella. Victor nähtiin kerran alkuperäisessä Vice Cityssä; alkuintrossa, jossa hänet ammuttiin väijytyksessä hänen ja päähenkilön Tommy Vercettin ollessa sinetöimässä huumesopimusta.
Musiikki

Radiokanavat:
Emotion 98.3 (DJ: Lionel Makepeace. Tyylilajit: Power Ballad, rock)
Espantoso (DJ: Hector Hernandez. Tyylilajit: Latin Jazz, Salsa)
Flash FM (DJ:t: Teri and Toni, Tyylilaji: Pop)
Fresh 105 FM (DJ: Luke. Tyylilajit: Old School hip hop, Electro)
Paradise FM (Ääni näyttelijä: Leslie "Big Lez" Segar. Tyylilaji: Post-disco)
VCFL (DJ: Tina Jane, Tyylilajit: Soul, Quiet Storm)
V-Rock (DJ:t: Couzin Ed and Lazlow. Tyylilajit: Heavy metal, Hard rock, Glam Metal)
Wave 103 (DJ: Trish Camden and Adam First, Tyylilajit: New Wave, Synthpop)
Aiheesta muualla

Grand Theft Auto: Vice City Stories MobyGamesissa (englanniksi)
Virallinen sivusto (Flash-versio) (englanniksi)
Greg Joyner

| Greg Joyner> Henkilötiedot |
| --- | --- |
Koko nimi:  Greg Joyner
Syntynyt: 31. joulukuuta 1957 (ikä 66) Philadelphia, Pennsylvania, Yhdysvallat
Kansalaisuus:   Yhdysvallat    Suomi
Koripalloilija
Pituus:  198 cm
Paino:  95 kg
NBA-varaus:  99. varaus 1979 (San Diego Clippers)
Pelaajaura
Yliopistojoukkueet
:  Middle Tennessee
Seurajoukkueet
1979 1980–1981 1981–1982 1985–1986 1986–1988 1988–1989 1993–1998 1998–1999 1999–2000 2000–2001:  Peli-Karhut Helsingin NMKY Pantterit KTP Pantterit KTP Torpan Pojat Tapiolan Honka Torpan Pojat Pantterit
Maajoukkueet
2000–2001:   Suomi
Ottelut (pisteet):  5 (33)
Greg Joyner (s. 31. joulukuuta 1957 Philadelphia, Pennsylvania) on yhdysvaltalais-suomalainen koripallovalmentaja ja kilpauransa päättänyt koripalloilija. Taitavana puolustajana ja levypallojen ottajana tunnettu Joyner on Suomen pääsarjahistorian menestyksekkäimpiä pelaajia. Hän voitti urallaan muun muassa kolme Suomen mestaruutta ja neljä Suomen cup-mestaruutta, ja hänet valittiin neljä kertaa SM-sarjan/SM-Koriksen vuoden puolustuspelaajaksi.
Ura

Joyner varattiin NBA:han vuoden 1979 varaustilaisuudessa, mutta hän ei koskaan pelannut sarjassa. Hän asui urallaan Chilessä, Argentiinassa ja Venezuelassa mutta palasi aina Suomeen, jossa hän pelasi 14 pääsarjakaudella. Vielä vuosituhannen vaihteessa, yli 40-vuotiaana, hän voitti viimeisen neljästä SM-sarjan/SM-Koriksen vuoden puolustuspelaajan palkinnostaan ja essintyi myös Suomen maajoukkueessa. Joyner kuului Suomessa pelatessaan useasti erilaisten tilastokategorioiden kärkipelaajiin ja voitti muun muassa kolme Suomen mestaruutta, yhteensä kahdeksan miesten SM-mitalia ja neljä Suomen cupin mestaruutta. Suuren osan joukkuesaavutuksistaan hän voitti Torpan Pojissa, jossa hän pelasi myös eurooppalaisissa seurajoukkuekilpailuissa.
Joyner tunnettiin pelaajana taitavana puolustajana ja levypallojen ottajana. Hippo Taatila kuvaili häntä "likaisen työn erikoismieheksi". Joyner on toiminut pelaajauransa jälkeen juniorivalmentajana pääkaupunkiseudulla.
Saavutuksia > Henkilökohtaiset saavutukset

SM-sarjan/SM-Koriksen vuoden puolustuspelaaja 1995, 1996, 1997 ja 2000
Miesten SM-sarjan runkosarjan levypallokuningas kaudella 1987–1988
Miesten SM-sarjan runkosarjan syöttökuningas kaudella 1988–1989
Saavutuksia > Joukkuesaavutukset

Suomen mestaruus 1996, 1997 ja 1998
SM-hopeaa 1982, 1994, 1999 ja 2000
SM-pronssia 1995
Suomen cup-mestaruus 1979, 1981, 1996 ja 1997
Suomen cupin hopeaa 1988
Gojong

| Gojong 고종 |
| --- | --- |
 
Korean keisari
Valtakausi:  13. lokakuuta 1897 – 18. heinäkuuta 1907
Seuraaja:  Sunjong
Joseonin kuningas
Valtakausi:  13. joulukuuta 1863 – 13. lokakuuta 1897
Edeltäjä:  Cheoljong

Syntynyt:  8. syyskuuta 1852 Soul, Joseon
Kuollut:  21. tammikuuta 1919 (66 vuotta) Soul, Korea
Puoliso:  Myeongseong (vih. 1866; k. 1895)
Lapset:   Sunjong  Prinssi Uihwa  Kruununprinssi Uimin  Prinsessa Deokhye 
Suku:  Yi
Isä:  Heungseon Daewongun
Äiti:  Sunmok Budaebuin
Uskonto:  kungfutselaisuus
Nimikirjoitus:  
Gojong (kor. 고종, hanja 高宗; 8. syyskuuta 1852 Soul – 21. tammikuuta 1919 Soul) oli Koreaa hallinneen Joseon-dynastian kuningas vuosina 1863–1897 ja Korean keisari vuosina 1897–1907. Hänen valtakaudellaan eristäytynyt Korea pakotettiin avautumaan kaupankäyntiin ulkomaiden kanssa ja maa menetti vähä vähältä itsenäisyytensä päätyen lopulta kokonaan Japanin hallitsemaksi.
Tausta ja varhaiset vuodet

Gojong oli Koreaa hallinneen Joseon-dynastian 26. hallitsija. Hallitsijasuku oli jo kahdensadan vuoden ajan pyrkinyt eristämään Korean kaikilta ulkoisilta vaikutteilta. Gojong nousi valtaistuimelle vuonna 1863 ollessaan vielä lapsi, ja aluksi todellista valtaa käytti hänen sijaishallitsijana toiminut isänsä Daewongun, joka pyrki vahvistamaan Koreaa ja suhtautui vihamielisesti kaikkiin ulkomaalaisiin.
Hallitsijana

Gojong ryhtyi hallitsemaan itse vuonna 1873. Kolme vuotta myöhemmin Japani lähetti sotalaivansa Korean vesille ja pakotti Gojongin avaamaan kolme korealaista satamaa japanilaisille aluksille sekä myöntämään japanilaisille Koreassa eksterritoriaalioikeudet. Soulissa puhjenneiden japanilaisvastaisten mellakoiden jälkeen Japani voimisti vuonna 1882 otettaan Koreasta, mikä sai Kiinan ryhtymään vastatoimiin. Samana vuonna Daewongun siepattiin ja vietiin vankina Kiinaan, minkä jälkeen valta hovissa siirtyi vanhoilliselle kuningatar Minille.
Vuonna 1884 Korean japanilaismieliset yrittivät vallankaappausta, missä yhteydessä Gojong otettiin vangiksi ja useita hänen ministereitään surmattiin. Kiinasta lähetetyt sotilaat kuitenkin kukistivat kaappauksen ja vapauttivat hänet. Seuraavana vuonna Kiinan ja Japanin hallitus sopivat jaetusta vaikutusvallasta Koreassa.
Keväällä 1894 puhjenneen Donghak-kapinan aikana Gojong pyysi jälleen sotilaallista apua Kiinalta. Japani vastasi tähän lähettämällä Koreaan moninkertaisen määrän sotajoukkoja ja miehitti koko maan. Seurannut Kiinan–Japanin sota päättyi Japanin voittoon, ja vuoden 1895 Shimonosekin rauhassa Kiinan oli tunnustettava Korean itsenäisyys. Kun Korean hallitus ei tämän jälkeen suostunut tottelemaan japanilaisten ohjeita yhteiskunnallisten uudistusten toteuttamisesta, Japanin edustaja organisoi lokakuussa 1895 salaliiton, jonka jäsenet tunkeutuivat kuninkaalliseen palatsiin ja surmasivat kuningatar Minin. Maahan syntyi jälleen Japanin vastaisia levottomuuksia, ja Gojong joutui pakenemaan Venäjän lähetystön turviin. Hän joutui myöntämään venäläisille monia kaupallisia etuja Koreassa ennen kuin pääsi palaamaan palatsiinsa helmikuussa 1897.
Hallitsijana > Keisarina

Lokakuussa 1897 Gojong julisti Korean keisarikunnaksi ja itsensä sen keisariksi korostaakseen itsenäisyyttään Kiinan keisarista. Keisariksi nousun yhteydessä Gojong otti hallitsijanimekseen Gwangmu (kor. 광무).
Gojong uudelleenrakennutti Hwangudanin keisarillisen alttarin keisariksi julistautumisensa jälkeen. Hän pyrki siihen, että Korea olisi perinteinen aasialainen keisarikunta, joka kuitenkin kykenisi myös modernisoitumaan. Hän sai apua kaupan, diplomatian, yhteiskunnan ja kulttuurin uudistamiseen muun muassa Japanista, Yhdysvalloista ja Euroopasta. Keisarikunnan viranomaiset kannustivat korealaisia hyödyntämään uutta teknologiaa ja uusia toimintatapoja, jotka nämä ottivat avoimesti vastaan.
Monarkian kaatuminen ja viimeiset vuodet

Vuosien 1904–1905 Venäjän–Japanin sodan aikana Japani miehitti Korean ja pakotti Gojongin allekirjoittamaan sopimuksen, jolla Japani sai oikeuden sijoittaa joukkojaan pysyvästi Koreaan sekä nimittää edustajiaan Korean hallitukseen. Sodan jälkeen Koreasta tuli käytännössä Japanin protektoraatti.
Kun japanilaisille paljastui, että Gojong oli lähettänyt edustajiaan Haagin konferenssiin vetoamaan Korean itsenäisyyden puolesta, hänet pakotettiin vuonna 1907 luopumaan kruunusta poikansa Sunjongin hyväksi. Sunjongilla ei kuitenkaan keisarin tittelistä huolimatta ollut juurikaan valtaa. Korea liitettiin virallisesti Japanin valtakuntaan vuonna 1910.
Gojong kuoli vuonna 1919. Keisarin kuoltua levisi huhu, jonka mukaan japanilaiset olivat myrkyttäneet hänet. Hautajaisten yhteydessä alkoi myös Koreassa japanilaisvastainen maaliskuun 1. päivän liike.
Kunnianosoituksia > Korealaiset

Kultaisen hallitsijan ritarikunta (1900, perustaja)
Hyväenteisten tähtien ritarikunta (1900, perustaja)
Luumukukan ritarikunta (1900, perustaja)
Purppuran haukan ritarikunta (1901, perustaja)
Kahdeksan trigrammin ritarikunta (1901, perustaja)
Lähde:
Kunnianosoituksia > Ulkomaalaiset

Krysanteemiritarikunta (Japani, 1897)
Kaksoislohikäärmeen ritarikunta (Qing-dynastia)
Pyhän Stanislauksen ritarikunta (Venäjä)
Elefanttiritarikunta (Tanska, 1903)
Mustan kotkan ritarikunta (Preussi, 1904)
Kunnialegioona (Ranska)
Pyhien Mauritiuksen ja Lasaruksen ritarikunta (Italia, 1895)
Kaarle III:n ritarikunta (Espanja, 1900)
Leopoldin ritarikunta (Belgia, 1901)
Intian keisarikunnan ritarikunta (Iso-Britannia, 1900)
Lähde:
Aiheesta muualla

Kuvia tai muita tiedostoja aiheesta Gojong Wikimedia Commonsissa
Halavatun papat

| Halavatun papat |
| --- | --- |
 Halavatun papat kesällä 2016
Tiedot
Toiminnassa:  1989–
Tyylilaji:  huumori
Kotipaikka:  Iisalmi
Laulukieli:  suomi
Jäsenet:  Teukka, kitara, laulu   Larry, basso, laulu   Vellu, rummut, laulu  
Entiset jäsenet:  Jamppa, kitara laulu  
Aiheesta muualla
www.halavatunpapat.com
Infobox OKNimi-testi OK: 
Halavatun papat on vuonna 1989 perustettu iisalmelainen mopokerho, josta kehittyi vuonna 1996 huumoriyhtye ja myöhemmin elämys- ja ohjelmapalveluyritys.
Yhtye esiintyy kahtena eri kokonaisuutena: Halavatun Papat band ja Halavatun Papat duo. Duon erikoisuutena on se, että rumpuina käytetään Pappa-Tunturi-mopoa.
Halvatun pappojen taustayhtiö, iisalmelainen Ekvapoint Oy palkittiin vuonna 2007 maakunnallisella yrittäjäpalkinnolla. Yrityksen toimialana on elämys- ja ohjelmapalvelut. Yrityksen elämystuotteita ovat olleet Pappa-Tunturi-safarit ja -racingit sekä tiimikisailut Halavatun Härdelli ja Mualaishärdelli.
Halavatun pappojen keikoista Savon ulkopuolella on yli 70 %.
Yhtyeen laulusolisti Pete Kauppinen kuoli syöpään tammikuussa 2020.
Jäsenet > Halavatun Papat band

Larry: basso, laulu
Teukka: kitara, laulu
Tomppa: kitara, laulu
Vellu: rummut, laulu
Jäsenet > Halavatun Papat duo

Teukka: kitara, laulu
Pete: laulu, moporummut, kazoo
Diskografia

Nyt männöö hyvin (1998)
Ee voe valittoo (1999)
Suapumisaeka    (2002)
Mopollako tulija? (2004)
Turpo (2009)
Onko tiällä kilttejä.. (2010)
Humboogia & Melankolinoo (2011)
Tääsosuma (2017)
Aiheesta muualla

Yhtyeen ja mopokerhon kotisivut
Hans Hollein

Hans Hollein, 1976
Haas-Haus, 1985–1990, Wien.
Postmodernismi
Robert Venturi: , 1959–1964. Chestnut Hill, Pennsylvania.
Pääartikkelit
Postmoderni filosofia | Postmoderni taide | Postmodernismi (arkkitehtuuri) | Postmoderni kirjallisuus
Aiheet
Dekonstruktio | Kriittinen teoria | Memphis-ryhmä | Oulun  koulu
Tekijät
Jean Baudrillard | Pierre Bourdieu | Rosi Braidotti | | Gilles Deleuze | Jacques Derrida | Paul Feyerabend | Michael Graves | Hans Hollein | Philip Johnson | Emmanuel Lévinas | Jean-François Lyotard | Jarmo Mäkilä | Reima Pietilä | Kimmo Sarje | Ettore Sottsass | James Stirling
Hans Hollein (30. maaliskuuta 1934 Wien – 24. huhtikuuta 2014 Wien) oli itävaltalainen arkkitehti. Saatuaan diplomin Wienin taideakatemiasta hän lähti opiskelemaan Yhdysvaltoihin. Hänet palkittiin Itävallan suurella valtionpalkinnolla (1983) ja Pritzker-palkinnolla (1985).
Holleinin työn jälkiä on nähtävillä useissa maanosissa, ja yksi tunnetuimmista rakennuksista on Wienin Haas-Haus. Hän oli jo 1960-luvulla vierailevana professorina Yhdysvalloissa, vuosina 1967–1976 professorina Düsseldorfissa ja myöhemmällä urallaan Wienissä. Hollein suunnitteli Albertina-museon uuden sisäänkäynnin katoksen, josta on tullut museon tunnus.
Aiheesta muualla

Kuvia tai muita tiedostoja aiheesta Hans Hollein Wikimedia Commonsissa
HMS Conquest (1915)

| HMS Conquest |
| --- | --- |
 HMS Conquest

Aluksen vaiheet
Rakentaja:  Chathamin telakka
Kölinlasku:  3. maaliskuuta 1914
Laskettu vesille:  20. tammikuuta 1915
Palveluskäyttöön:  kesäkuu 1915
Loppuvaihe:  romutettu 29. elokuuta 1930
Tekniset tiedot
Uppouma:  3 750 t
Pituus:  136 m
Leveys:  12,6 m
Syväys:  5 m
Koneteho:  40 000 shp
Nopeus:  28,5 solmua
Miehistöä:  325
Aseistus
Aseistus:  4 × BL 6" (152 mm)/45 Mk XII -tykkiä 1 × QF 4" (102 mm)/45 Mk V -ilmatorjuntatykkiä 2 × QF 2 naulan tykki 1 × konekivääri 8 × 21" (533 mm) torpedoputkea
HMS Conquest oli Britannian kuninkaallisen laivaston Caroline-luokan (osa C-luokkaa) kevyt risteilijä, joka palveli ensimmäisessä maailmansodassa.
Valmistus

Alus tilattiin Chathamin telakalta, missä köli laskettiin 3. maaliskuuta 1914. Alus laskettiin vesille 20. tammikuuta 1915 ja otettiin palvelukseen kesäkuussa 1915.
Palvelus

Palvelukseen otettaessa alus liitettiin 5. kevyt risteilijäviirikköön Harwichiin valvomaan Englannin Kanaalin itäpään meriliikennettä. Osaston mukana alus oli upottamassa SMS Meteoria elokuussa 1915. Alus oli viirikön lippulaivana maaliskuusta huhtikuuhun 1916, kunnes alukseen 25. huhtikuuta Saksan keisarikunnan laivaston hyökkäyksessä Lowestoftiin osui 12 tuuman kranaatti, joka poisti aluksen palveluksesta. Alus siirrettiin telakalle vaurioiden korjaamiseksi.
Alus upotti 5. kesäkuuta 1917 Saksan keisarikunnan laivaston hävittäjän SMS S20:n Belgian rannikolla. Heinäkuussa 1918 alus osui miinaan ja se poistettiin 13. heinäkuuta palveluksesta. Alus siirrettiin telakalle korjattavaksi, mikä valmistui huhtikuussa 1919.
Palvelukseen otettaessa Conquest siirrettiin Noren reserviin, josta alus oli huollettavana 1921. Alus palasi palvelukseen vanhemman lippu-upseerin aluksena Atlantin laivaston 1. sukellusvenelaivueeseen helmikuussa 1922. Vuonna 1924 aluksen 6 tuuman tykin No2 tilalle rakennettiin majoitustila. Alus siirrettiin Välimerelle 1927.
Vuonna 1927 alus siirrettiin Välimerelle, mistä se siirrettiin huhtikuussa 1928 Portsmouthiin palveluksessa olevana reservialuksena. Portsmouthissa alus oli vuoteen 1930, jolloin se myytiin romutettavaksi 29. elokuuta Metal Industriesille Rosythiin. Siirron aikana aluksen touvi katkesi 26. syyskuuta huonossa säässä Flamborough Headin edustalla ja alus oli kateissa kaksi päivää kannellaan kuuden hengen siirtomiehistö. Lopulta alus löydettiin ja hinattiin Rosythiin ja romutettiin.
HMS Conqueror (1758)

| HMS Conqueror |
| --- | --- |


Aluksen vaiheet
Rakentaja:  John Barnard & John Turner, Harwich
Kölinlasku:  9. helmikuuta 1757
Laskettu vesille:  24. toukokuuta 1758
Palveluskäyttöön:  toukokuu 1758
Poistui palveluskäytöstä:  haaksirikkoutunut 1760
Tekniset tiedot
Uppouma:  1 432 11/94 bm
Pituus:  48,77 m (tykkikansi) 40,23 m (köli)
Leveys:  13,77 m
Syväys:  5,89 m
Koneteho:  purjeet
Miehistöä:  520
Aseistus
Aseistus:  68 tykkiä
HMS Conqueror oli Britannian kuninkaallisen laivaston 1758 vesillelaskettu Temple-luokan 68-tykkinen kolmannen luokan linjalaiva.
Valmistus

Alus tilattiin 11. tammikuuta 1757 John Barnardilta ja John Turnerilta Harwichista, missä köli laskettiin 9. helmikuuta. Se laskettiin vesille 24. toukokuuta 1758 ja valmistui 3. helmikuuta 1759 Harwichissa, mistä se siirrettiin Portsmouthiin 15. maaliskuuta. Valmistuskustannukset olivat 23 282 puntaa kaksi shillinkiä ja kaksi pennyä. Lisäksi Portsmouthin telakalle maksettiin varustamisesta 1 317 puntaa viisitoista shillinkiä ja kymmenen pennyä.
Palvelus

Alus otettiin palvelukseen toukokuussa 1758 päällikkönään Robert Harland. Se lähti 14. huhtikuuta 1759 Välimerelle, missä alus osallistui 7. toukokuuta Touloniin tehtyyn hyökkäykseen. Vuoden lopulla aluksen päällikkyyden vastaanotti William Lloyd. Alus osallistui 18.-19. elokuuta Lagoksen taisteluun. Se kuului 1760 läntiseen laivueeseen. Alus haaksirikkoutui 26. lokakuuta 1760 Plymouthinlahdella St. Nicholas'n saaren rantaan.
Greg Hetson

Greg Hetson soittamassa Bad Religionin konsertissa vuonna 2010.
Greg Hetson (s. 29. kesäkuuta 1961) on yhdysvaltalainen kitaristi. Hän on soittanut useissa eri punk-yhtyeissä, joihin kuuluvat muun muassa Bad Religion, Circle Jerks ja Redd Kros. Hetson syntyi New Yorkin Brooklynissa, mutta on asunut Los Angelesissa kaksivuotiaasta lähtien. Vuonna 2005 Hetson perusti yhdessä Goldfingerin kitaristi Charlie Paulsonin kanssa yhtyeen Black President.
Ura > Circle Jerks

Vuonna 1980 Hetson jätti kitaristin paikkansa punk-yhtye Redd Krossissa perustaakseen Circle Jerksin Black Flag -yhtyeen entisen laulajan Keith Morrisin kanssa. Vuonna 1981 julkaistiin debyytti-LP Group Sex, ja yhtye myös esiteltiin losangelesilaisessa dokumentissa The Decline of Western Civilization monien muiden sikäläisten punk-yhtyeiden tavoin.
Vuonna 1982 Circle Jerks julkaisi toisen albuminsa Wild in the Streets. Albumi ei kuitenkaan myynyt yhtä hyvin kuin yhtyeen tuleva, kolmas albumi Golden Shower of Hits, joka julkaistiin 1983.
Ura > Bad Religion

Hetsonin ensimmäinen virallinen Bad Religion -albumi oli Back to the Known vuodelta 1984. Back to the Known oli Bad Religionin paluu punkjuurilleen progressiivisen Into the Unknown -kokeilualbumin jälkeen. Tämän jälkeen yhtye hajosi joksikin aikaa.
Vuonna 1987 Hetson kokosi yhtyeen uudelleen kasaan kutsuen muut jäsenet ympäri maailmaa Los Angelesiin harjoittelemaan uutta levyä varten. Seurauksena yhtye julkaisi laajalti ylistetyn paluualbuminsa Suffer.  Vuonna 1988 Hetson pakotettiin valitsemaan Circle Jerksin ja Bad Religionin välillä. Hän valitsi Bad Religionin ja soitti muun muassa menestysalbumeilla No Control, Against the Grain ja Generator. Vuonna 1995 Hetson liittyi uudelleen Circle Jerksin. 2014 hän ilmoitti, ettei ole enää Bad Religionin jäsen.
Ura > Black President

Hetson perusti superkokoonpano Black Presidentin Charlie Paulsonin (Goldfinger), Jason Christopherin ja Wade Youmanin (molemmat yhtyeestä Unwritten Law) sekä Christian Blackin (Dee Dee Ramone Band) kanssa. Yhtyeen ensimmäinen albumi Black President julkaistiin vuonna 2008.
Aiheesta muualla

Bad Religionin laaja fanisivu (Arkistoitu – Internet Archive)
HMS Conqueror (1801)

| HMS Conqueror |
| --- | --- |


Aluksen vaiheet
Rakentaja:  Joseph Graham, Harwich
Kölinlasku:  lokakuu 1795
Laskettu vesille:  23. marraskuuta 1801
Palveluskäyttöön:  maaliskuu 1803
Poistui palveluskäytöstä:  romutettu 1822
Tekniset tiedot
Uppouma:  1 853 69/94 bm
Pituus:  53,64 m (tykkikansi) 43,94 m (köli)
Leveys:  14,99 m
Syväys:  6,32 m
Koneteho:  purjeet
Aseistus
Aseistus:  74 tykkiä
HMS Conqueror oli Britannian kuninkaallisen laivaston vuonna 1801 vesillelaskettu 74-tykkinen kolmannen luokan linjalaiva.
Valmistus

Sir John Henslow'n suunnitelma uudesta aluksesta hyväksyttiin 10. kesäkuuta 1795. Suunnitelmien mukainen alus tilattiin 30. huhtikuuta 1795 Joseph Grahamilta Harwichista, missä köli laskettiin lokakuussa. Se laskettiin vesille 23. marraskuuta 1801 ja valmistui 8. toukokuuta 1803 Plymouthissa. Valmistus- ja varustamiskustannukset eivät ole tiedossa.
Aluksen aseistuksena oli alemmalle kannelle asennetut 28 kappaletta 32 naulan ja ylemmälle tykkikannelle asennetut 30 kappaletta 18 naulan tykkiä. Näiden lisäksi oli puolikannella neljä 18 naulan tykkiä ja kymmenen 32 naulan karronadia. Keulakannelle oli asennettu kaksi 18 naulan tykkiä ja kaksi 32 naulan karronadia sekä peräkannelle kuusi 18 naulan tykkiä.